L'equilibri arriba hui a Sagunt amb la funció ‘Ovvio’
16 d’agost 2018

![](/media/lfydgvpk/75-web_cuerpo_ovvio.jpg)  
  

La companyia italiana Kolektiv Lapse Cirk porta hui a l’_Off Romà_ de Sagunt a Escena _Ovvio_, una funció d'equilibrisme interpretada per Tomàs Vaklavek i David Díez Méndez. L'espectacle es durà a terme en la pujada al Castell (al costat del Teatre Romà) a les 21.30 hores. Serà gratuït i per a tots els públics.

  

_Ovvio_ és una trobada entre dos personalitats oposades que porten dins la mateixa necessitat de risc, l'aclaparant urgència de descobrir fins a on poden arribar abans que la física i la casualitat els derroten. El joc és la forma de cercar este límit, la confiança, el cordó necessari que els unix i els espenta a seguir.

  

La representació forma part de la programació de l’_Off Romà_, secció del festival Sagunt a Escena que oferix espectacles fóra del Teatre Romà. En este cicle, s'inclou una gran varietat d'espectacles de carrer que tindran lloc, en la seua majoria, de forma gratuïta. L’_Off Romà_ compta amb múltiples disciplines artístiques, com el teatre, la dansa o el circ, que es podran gaudir fins a setembre.

*   [](http://www.facebook.com/sharer.php?u=https://aytosagunto.es/va/actualitat/l-equilibri-arriba-hui-a-sagunt-amb-la-funcio-ovvio/ "Facebook")
*   [](http://twitter.com/share?url=https://aytosagunto.es/va/actualitat/l-equilibri-arriba-hui-a-sagunt-amb-la-funcio-ovvio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equilibri-arriba-hui-a-sagunt-amb-la-funcio-ovvio/ "Linked In")
*   [](mailto:?body=https://aytosagunto.es/va/actualitat/l-equilibri-arriba-hui-a-sagunt-amb-la-funcio-ovvio/)